John Forbes Nash, Jr.

Si John Forbes Nash, Jr. (Ipinanganak noong 13 Hunyo 1928) ay isang Amerikanong matematiko na ang mga akda sa teoriya ng laro, heometriyang diperensiyal at ekwasyong parsiyal diperensiyal ay nagbigay ng kabatiran sa mga puwersa na nangangasiwa sa tsansa at mga pangyayari sa loob ng mga komplikadong sistema sa pang-araw araw na buhay. Ang kanyang mga teoriya ay ginagamit sa ekonomika ng pamilihan, pagkukwenta, biyolohiyang ebolusyonaryo, intelihensiyang artipisyal, accounting at teoriyang politika at militar. Siya ay nagsilbi bilang Senior Research Mathematician sa Princeton University sa huli nang kanyang buhay. Siya ay kapwa nagwagi sa 1994 Gantimpalang Nobel sa ekonomika kasama nina Reinhard Selten at John Harsanyi.

Si Nash ang paksa ng pelikulang Hollywood na A Beautiful Mind. Ang pelikulang ito ay nakatuon sa henyong matematikal ni Nash at kanyang sakit na schizophrenia.

Noong 2002, ang PBS ay lumikha ng dokumentaryong tungkol kay Nash na pinamagatang A Brilliant Madness  na nagsasalaysay ng kuwento ng henyo sa matematiko na ang karera ay nahinto ng malalang sakit sa pag-iisip.

Mga sanggunian

Mga matematikong Amerikano
Mga ekonomista mula sa Estados Unidos
Mga ateista
Mga Nobel laureate sa Ekonomika